PMIndiaData/PMIndiaSum huggingface dataset:
પ્રધાનમંત્રીએ જળ સંરક્ષણ કાર્યમાં સરકારી યુવા સંગઠનોની ભાગીદારીનું આહવાન કર્યું

પ્રધાનમંત્રીશ્રી નરેન્દ્ર મોદીએ સોમવારે એનસીસી, એનએસએસ, ભારત સ્કાઉટ અને ગાઈડ, ઈન્ડિયન રેડ ક્રોસ સોસાયટી તથા એનવાઈકેએસ સહિત દરેક યુવા સંગઠનોના કામકાજની સમીક્ષા કરી. પ્રધાનમંત્રીએ બે કલાકની બેઠકમાં યુવા સંગઠનો વચ્ચે શ્રેષ્ઠ તાલમેળની જરૂરિયાત પર વારંવાર ભાર આપ્યો. પ્રધાનમંત્રીએ આગામી કાર્યોની ચર્ચા કરતા કહ્યું કે આવતા કેટલાક મહિનાઓમાં મનરેગા અંતર્ગત જળ સંરક્ષણ અને સંગ્રહ વ્યવસ્થા માટે વ્યાપક અભિયાન ચલાવવામાં આવશે. તેમણે યુવા સંગઠનો પાસે આ કામ માટે લોકોને સક્રિય કરવા અને યોગદાન આપવા આગ્રહ કર્યો. યુવા સંગઠનોના પ્રતિનિધિઓએ પોતાના સંગઠનોના કામકાજ અને સમાજમાં તેમની ભૂમિકાની જાણકારી આપી. પ્રધાનમંત્રીએ આ બાબતમાં યુવા સંગઠનોને અનેક પ્રતિભાવો આપ્યા. તેમણે ખાસ કરીને સ્વચ્છતાની સ્થિતિ, ખુલ્લામાં મળોત્સર્જનથી પૂર્ણ મુકિત અને યુવાઓમાં રાષ્ટ્રીય ભાવના વિકસિત કરવા વિશેષ ઉલ્લેખ કર્યો. તેમણે કહ્યું કે યુવાનોએ આ મહત્વપૂર્ણ લક્ષ્યની પ્રાપ્તિ માટે પ્રયાસ કરવા જોઈએ. તેમણે બાળકોના રસીકરણ માટે શરૂ કરાયેલા મિશન ઈન્દ્રધનુષ કાર્યક્રમની ચર્ચા કરી અને કહ્યું કે યુવાનો આ પ્રયાસમાં સહાયતા આપી શકે છે. પ્રધાનમંત્રીએ પ્રત્યેક વર્ષ 12 જાન્યુઆરીના રોજ ઉજવાતા રાષ્ટ્રીય યુવા દિવસ પર આયોજીત થનારા કાર્યક્રમોમાં શ્રેષ્ઠ તાલમેળ સાધવાનો આગ્રહ કર્યો જેથી સાર્થક પરિણામો પ્રાપ્ત કરી શકાય. તેમણે સરકારી યુવા સંગઠનોને સોશિયલ મીડિયામાં સક્રિય બની રહેવા તથા યુવાનો સાથે શ્રેષ્ઠ રીતે સંપર્ક જાળવી રાખવા કહ્યું.
મંત્રીમંડળે ભારત-નેપાળની સરહદ પર મેચી નદી પર નવા પુલનું નિર્માણ કરવા ભારત અને નેપાળ વચ્ચે થયેલા સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ભારત અને નેપાળ વચ્ચે ભારત-નેપાળની સરહદ પર મેચી નદી પર નવા પુલનું નિર્માણ શરૂ કરવા ખર્ચની વહેંચણી કરવા, શીડ્યુલ્સ અને સલામતીના મુદ્દાઓ પર અમલીકરણ સમજૂતી કરવા થયેલા સમજૂતીકરાર (એમઓયુ)ને મંજૂરી આપી હતી. પુલના નિર્માણનો અંદાજિત ખર્ચ રૂ. 158.65 કરોડ છે, જેને એડીબી લોન મારફતે ભારત સરકાર ફંડ પૂરું પાડશે. નવો પુલ રાષ્ટ્રીય રાજમાર્ગ 327બી પર કાકરવિટ્ટા (નેપાળ)થી પાનીટાંકી બાયપાસ (ભારત) વચ્ચે 1500 મીટરની લંબાઈને અપગ્રેડ કરવાનો ભાગ છે, જેમાં 825 મીટરનો 6 લેનનો એપ્રોચ રોડ સામેલ છે. મેચી પુલ ભારતમાં એશિયન હાઇવે 02નું અંતિમ બિંદુ છે, જે નેપાળ તરફ દોરી જાય છે અને નેપાળ સાથે મહત્વપૂર્ણ જોડાણ પ્રદાન કરે છે. પુલનું નિર્માણ પ્રાદેશિક જોડાણ વધારશે અને બંને દેશો વચ્ચે આંતરરાષ્ટ્રીય વેપારમાં વધારો કરવાની સંભવિતતા ધરાવે છે તથા ઔદ્યોગિક, સામાજિક અને સાંસ્કૃતિક આદાનપ્રદાન દ્વારા સંબંધોને મજબૂત કરશે. માર્ગ પરિવહન અને રાજમાર્ગ મંત્રાલય હેઠળ નેશનલ હાઇવે એન્ડ ઇન્ફ્રાસ્ટ્રક્ચર ડેવલપમેન્ટ કોર્પોરેશન (એનએચઆઇડીસીએલ)ને આ પ્રોજેક્ટ માટે અમલીકરણ એજન્સી બનાવવામાં આવી છે. આ પ્રોજેક્ટ માટે ડીપીઆર તૈયાર થઈ ગયો છે અને નેપાળની સરકાર સાથે વિચારણા હાથ ધરીને પુલના એલાઇનમેન્ટને અંતિમ ઓપ આપવામાં આવ્યો છે.
પ્રધાનમંત્રી અરૂણાચલ પ્રદેશની મુલાકાતે, ઇટાનગરમાં કન્વેન્શન સેન્ટરનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે અરૂણાચલ પ્રદેશની મુલાકાત લીધી હતી. તેમણે ઇટાનગરમાં આયોજીત એક સમારંભમાં દોરજી ખાંડુ સ્ટેટ કન્વેન્શન સેન્ટરનું ઉદઘાટન કર્યું હતું. આ કન્વેન્શન સેન્ટર સભાગૃહ, પરિષદ હોલ અને પ્રદર્શન હોલ ધરાવે છે. પ્રધાનમંત્રીએ અહીં રાજ્યનાં નાગરિક સચિવાયલ સંકુલની ઇમારતનું લોકાર્પણ પણ કર્યું હતું અને ટોમો રિબા સ્વાસ્થ્ય અને મેડિકલ વિજ્ઞાનનાં અકાદમિક ભવનનું ખાતમુહૂર્ત પણ કર્યું હતું. આ પ્રસંગે મોટી સંખ્યામાં ઉપસ્થિત લોકોને સંબોધતા તેમણે કહ્યું હતું કે, તેમને અરૂણાચલ પ્રદેશની મુલાકાત લેવાની અને રાજ્યનાં લોકોને મળવાની ખુશી છે. તેમણે જણાવ્યું હતું કે, મોટા ભાગનાં નવા વિભાગો નવા સચિવાલયમાં કાર્યરત થયા છે. તેનાથી અંતરિયાળ ગામડાઓમાંથી આવતાં લોકો માટે સરળતા ઊભી થશે. તેમણે ઉમેર્યુ હતું કે, સચિવાલયથી સંકલન અને સુવિધા વધશે. તેમણે ઇટાનગરમાં કન્વેન્શન સેન્ટરનું ઉદઘાટન થવાની ખુશી વ્યક્ત કરી હતી. તેમણ કહ્યું હતું કે, આ ફક્ત ઇમારત નથી, પણ જીવંત કેન્દ્ર છે, જે અરૂણાચલ પ્રદેશનાં લોકોની આકાંક્ષા પૂરી કરશે. તેમણે જણાવ્યું હતું કે, પરિષદો અને સાંસ્કૃતિક પ્રવત્તિઓ સરકારી અધિકારીઓ અને ખાનગી કંપનીઓને આકર્ષિક કરશે. તેઓ લોકોને વ્યક્તિગત રીતે સૂચન કરશે કે તેઓ અરૂણાચલ પ્રદેશની મુલાકાત લે અને આ કન્વેન્શન સેન્ટરમાં મહત્ત્વપૂર્ણ બેઠકોનું આયોજન કરે. તેમણે ઉત્તર-પૂર્વ પરિષદની બેઠક માટે શિલોંગની મુલાકાત અને સિક્કિમમાં કૃષિ ક્ષેત્ર સાથે સંબંધિત મહત્ત્વપૂર્ણ બેઠકોનાં આયોજનને યાદ કર્યું હતું. પ્રધાનમંત્રીએ જણાવ્યું હતું કે, કેન્દ્ર સરકારનાં કેન્દ્રિય મંત્રીઓ અને અધિકારીઓ નિયમિતપણે ઉત્તર-પૂર્વનાં રાજ્યોની મુલાકાત લે છે. પ્રધાનમંત્રીએ સ્વાસ્થ્ય સુવિધાનાં ક્ષેત્ર વિશે જણાવ્યું હતું કે, આ ક્ષેત્રમાં માનવ સંસાધનનાં વિકાસ, માળખાગત સુવિધાનાં વિકાસ અને આધુનિક ટેકનોલોજીનાં ઉપયોગ પર ધ્યાન કેન્દ્રીત કરવાની જરૂર છે. તેમણે કહ્યું હતું કે, કેન્દ્ર સરકાર દેશનાં તમામ વિસ્તારોમાં મેડિકલ કોલેજોનાં નિર્માણ માટે કાર્યરત છે. તેમણે જણાવ્યું હતું કે, જ્યારે કોઈ વ્યક્તિ ખાસ ક્ષેત્રમાં અભ્યાસ કરે છે, ત્યારે તે સ્થાનિક ક્ષેત્રનાં સ્વાસ્થ્ય સાથે સંબંધિત પડકારોથી વધારે સારી રીતે પરિચિત થાય છે. તેમણે કહ્યું હતું કે, સ્વાસ્થ્ય સેવાઓ ગુણવત્તાયુક્ત અને વાજબી કિંમતે ઉપલબ્ધ કરાવવી પડશે. સ્ટેન્ટની કિંમતમાં ઘટાડો થયો છે, જેથી ગરીબ અને મધ્યમ વર્ગનાં કુટુંબોને લાભ થયો છે. તેમણે કહ્યું હતું કે, આયુષ્માન ભારત યોજના ગુણવત્તાયુક્ત અને વાજબી સ્વાસ્થ્ય સેવાઓ પ્રદાન કરવા માટે નેતૃત્વ કરશે. પ્રધાનમંત્રીએ અરૂણાચલ પ્રદેશનાં મુખ્યમંત્રી શ્રી પેમા ખાંડુનાં રાજ્યમાં સારાં કાર્યોની પ્રશંસા કરી હતી. તેમણે કહ્યું હતું કે, અરૂણાચલ પ્રદેશનો વિકાસ વર્ષ 2027 સુધીમાં કેવો થવો જોઈએ તેની શ્રેષ્ઠ યોજના મુખ્યમંત્રીએ તૈયાર કરી છે. તેમણે ઉમેર્યું હતું કે, આ યોજના માટે સૂચનો અધિકારીઓની સાથે સાથે તમામ ક્ષેત્રોનાં લોકો પાસેથી લેવામાં આવ્યાં હતાં.
પ્રધાનમંત્રીએ ઈદ અલ-અઝહા પ્રસંગે રાષ્ટ્રને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઈદ અલ-અઝહાના પ્રસંગે રાષ્ટ્રને શુભેચ્છા પાઠવી છે. એક ટ્વિટમાં પ્રધાનમંત્રીએ કહ્યું કે, “ઈદ મુબારક! ઈદ અલ-અઝહા પર શુભેચ્છાઓ. આ દિવસ આપણને ન્યાયપૂર્ણ, સુમેળભર્યું અને સમાવિષ્ટ સમાજ બનાવવા માટે પ્રેરણા આપે. બંધુત્વ અને કરુણાની ભાવનાને આગળ વધારવામાં આવે.”
પ્રધાનમંત્રી શ્રી નરેન્દ્ર મોદી અને ઓસ્ટ્રેલિયાના પ્રધાનમંત્રી માનનીય સ્કોટ મોરિસને બીજી ઈન્ડિયા ઓસ્ટ્રેલિયા વર્ચ્યુઅલ સમિટ યોજી

પ્રધાનમંત્રી શ્રી નરેન્દ્ર મોદી અને ઓસ્ટ્રેલિયાના પ્રધાનમંત્રી માનનીય સ્કોટ મોરિસને આજે બીજી ભારત-ઓસ્ટ્રેલિયા વર્ચ્યુઅલ સમિટ યોજી હતી જે દરમિયાન તેઓએ બંને દેશો વચ્ચેના બહુવિધ સંબંધોની સમીક્ષા કરી હતી અને પ્રાદેશિક અને વૈશ્વિક ઘટનાઓ પર મંતવ્યોનું આદાનપ્રદાન કર્યું હતું. શરૂઆતમાં, પ્રધાનમંત્રી શ્રી મોદીએ ન્યૂ સાઉથ વેલ્સ અને ક્વીન્સલેન્ડમાં ભયંકર પૂરના કારણે થયેલા વિનાશ અને એનાં પરિણામે થયેલ જાનહાનિ પર શોક વ્યક્ત કર્યો હતો. બંને નેતાઓએ જૂન 2020માં પહેલી વર્ચ્યુઅલ સમિટ દરમિયાન સ્થપાયેલી વ્યાપક વ્યૂહાત્મક ભાગીદારી હેઠળ થયેલી પ્રગતિ પર સંતોષ વ્યક્ત કર્યો હતો. પ્રધાનમંત્રી શ્રી મોદીએ સંબંધોના વિસ્તૃત અવકાશ અંગે સંતોષ વ્યક્ત કર્યો હતો જે હવે વેપાર અને રોકાણ, સંરક્ષણ અને સલામતી, શિક્ષણ અને નવીનતા, વિજ્ઞાન અને ટેક્નોલોજી, ક્રિટિકલ મિનરલ્સ, જળ વ્યવસ્થાપન, નવી અને રિન્યુએબલ એનર્જી ટેક્નોલોજી, કોવિડ-19 સંબંધિત સંશોધન વગેરે જેવાં વિવિધ ક્ષેત્રોને આવરી લે છે. પ્રધાનમંત્રી શ્રી મોદીએ 29 પ્રાચીન કલાકૃતિઓ ભારતને પરત કરવા માટેની વિશેષ ચેષ્ટા બદલ માનનીય શ્રી સ્કોટ મોરિસનનો આભાર માન્યો હતો. આ કલાકૃતિઓમાં સદીઓ જૂનાં શિલ્પો, ચિત્રો અને ફોટોગ્રાફ્સનો સમાવેશ થાય છે, જેમાંથી કેટલીક ભારતના વિવિધ ભાગોમાંથી 9મી-10મી સદીની છે. કલાકૃતિઓમાં 12મી સદીના ચોલા કાંસ્ય, 11મી-12મી સદીનાં રાજસ્થાનનાં જૈન શિલ્પો, 12મી-13મી સદીની ગુજરાતની દેવી મહિસાસુરમર્દિનીની મૂર્તિ, 18મી-19મી સદીનાં ચિત્રો અને પ્રારંભિક જિલેટીન સિલ્વર ફોટોગ્રાફ્સનો સમાવેશ થાય છે. પ્રધાનમંત્રી શ્રી મોદીએ કોવિડ-19 રોગચાળા દરમિયાન ઓસ્ટ્રેલિયામાં ભારતીય વિદ્યાર્થીઓ સહિત ભારતીય સમુદાયની કાળજી લેવા બદલ પ્રધાનમંત્રી શ્રી મોરિસનનો આભાર માન્યો હતો. બંને નેતાઓએ સહિયારાં મૂલ્યો અને સમાન હિતો સાથેના સાથી લોકશાહી તરીકે બંને દેશો વચ્ચે વધતા વ્યૂહાત્મક સંકલનની પણ પ્રશંસા કરી હતી, જેમાં મુક્ત, ખુલ્લાં, સર્વસમાવેશક અને સમૃદ્ધ ભારત-પ્રશાંતનો સમાવેશ થાય છે. આ પ્રસંગે ઘેરી બની રહેલી વ્યાપક વ્યૂહાત્મક ભાગીદારીનાં વિવિધ પાસાઓને આવરી લેતું સંયુક્ત નિવેદન બહાર પાડવામાં આવ્યું હતું. બંને પક્ષો વ્યાપક વ્યૂહાત્મક ભાગીદારી હેઠળ પ્રધાનમંત્રીઓ વચ્ચે વાર્ષિક શિખર સંમેલન સ્થાપવા માટે પણ સંમત થયા હતા, આમ દ્વિપક્ષીય સંબંધોમાં વિશેષ પરિમાણ ઉમેર્યું હતું. " …
પ્રધાનમંત્રીએ આંધ્રપ્રદેશના મુખ્યમંત્રી સાથે રાજ્યના કેટલાક ભાગોમાં ભારે વરસાદ વિશે વાતચીત કરી

પ્રધાનમંત્રી શ્રી નરેન્દ્ર મોદીએ આંધ્રપ્રદેશના મુખ્યમંત્રી શ્રી વાયએસ જગન મોહન રેડ્ડી સાથે રાજ્યના ભાગોમાં ભારે વરસાદને પગલે સર્જાયેલી પરિસ્થિતિ અંગે વાતચીત કરી. શ્રી મોદીએ કેન્દ્ર તરફથી શક્ય તમામ સહયોગની ખાતરી આપી છે. એક ટ્વિટમાં, પ્રધાનમંત્રીએ કહ્યું; "રાજ્યના ભાગોમાં ભારે વરસાદને પગલે સર્જાયેલી પરિસ્થિતિ પર આંધ્ર પ્રદેશના સીએમ @ysjagan …
પીએમએ લોકોને સારા સ્વાસ્થ્ય અને સુખાકારી માટે યોગાભ્યાસ કરવા વિનંતી કરી

પ્રધાનમંત્રી શ્રી નરેન્દ્ર મોદીએ કહ્યું છે કે વર્તમાન યુગમાં જ્યારે બિન-સંચારી અને જીવનશૈલી સંબંધિત બિમારીઓ વધી રહી છે ત્યારે યોગ વધુ મહત્ત્વપૂર્ણ બની ગયો છે. શ્રી મોદીએ લોકોને સારા સ્વાસ્થ્ય અને સુખાકારી માટે યોગાભ્યાસ કરવા વિનંતી કરી છે. તેમણે યોગ પર એક વીડિયો પણ શેર કર્યો છે. પ્રધાનમંત્રીએ ટ્વીટ કર્યું; "યોગનું મહત્વ વર્તમાન યુગમાં વધુ બને છે જ્યારે બિન-સંચારી અને જીવનશૈલી સંબંધિત બિમારીઓ ખાસ કરીને યુવાનોમાં વધી રહી છે. સારા સ્વાસ્થ્ય અને સુખાકારી માટે યોગનો અભ્યાસ કરો." "ਯੋਗ ਦੀ ਮਹੱਤਤਾ ਅਜੋਕੇ ਯੁਗ ਵਿੱਚ ਹੋਰ ਵੀ ਵਧ ਜਾਂਦੀ ਹੈ ਜਿੱਥੇ ਗ਼ੈਰ-ਸੰਚਾਰੀ ਅਤੇ ਜੀਵਨ ਸ਼ੈਲੀ ਨਾਲ ਸਬੰਧਿਤ ਬਿਮਾਰੀਆਂ ਖਾਸ ਕਰਕੇ ਨੌਜਵਾਨਾਂ ਵਿੱਚ ਵਧ ਰਹੀਆਂ ਹਨ। ਚੰਗੀ ਸਿਹਤ ਅਤੇ ਤੰਦਰੁਸਤੀ ਲਈ ਯੋਗ ਦਾ ਅਭਿਆਸ ਕਰੋ।" "സാംക്രമികമല്ലാത്തതും, ജീവിതശൈലിയുമായി ബന്ധപ്പെട്ടതുമായ രോഗങ്ങൾ പ്രത്യേകിച്ച് യുവാക്കൾക്കിടയിൽ, കൂടി വരുന്ന ഇന്നത്തെ കാലഘട്ടത്തിൽ യോഗയുടെ പ്രാധാന്യം കൂടുതൽ വർധിക്കുന്നു. നല്ല ആരോഗ്യത്തിനും സ്വാസ്ഥ്യത്തിനും യോഗ പരിശീലിക്കുക." "વર્તમાન સમયમાં યોગનું મહત્વ વધી જાય છે, જ્યાં ખાસ કરીને યુવાઓમાં બિન ચેપી અને જીવનશૈલી આધારિત બીમારીઓ વધી રહી છે. સારા સ્વાસ્થ્ય અને સુખાકારી માટે યોગાભ્યાસ કરો." "सध्या योगाभ्यासाचं महत्व अधिकच वाढलं आहे कारण, सद्य परिस्थितीत विशेषतः युवा वर्गात असंसर्गजन्य आणि जीवनशैलीशी निगडीत आजारांचं प्रमाण वाढलं आहे. तेव्हा चांगलं आरोग्य आणि कल्याणासाठी योगाभ्यास करत राहा." "বৰ্তমান যুগত বিশেষকৈ যুৱসকলৰ মাজত অসংক্ৰামক আৰু জীৱনশৈলী সম্পৰ্কীয় ৰোগ বৃদ্ধি পোৱাৰ ফলত যোগৰ গুৰুত্ব আৰু অধিক হৈ পৰিছে। সুস্বাস্থ্য আৰু সুস্থতাৰ বাবে যোগ অভ্যাস কৰক।" "தொற்றா நோய்களும் வாழ்க்கை முறை சிக்கல்களால் ஏற்படும் உடல்நல சீர்கேடுகளும் , குறிப்பாக இளம் வயதினரிடையே பெருகி வரும் தற்காலச் சூழலில் , யோகா கூடுதல் முக்கியத்துவம் பெறுகிறது. சிறந்த ஆரோக்கியத்திற்கும் நலனுக்கும் யோகா பயிற்சியை மேற்கொள்ளுங்கள்." "বর্তমান যুগে অ-সংক্রামক এবং জীবনশৈলীগত রোগ ক্রমশ বাড়ছে , বিশেষ করে তরুণদের মধ্যে , আর তাই, যোগা-র গুরুত্বও আরো বেশি হয়ে দাঁড়াচ্ছে । সুস্বাস্থ্য এবং ভালো থাকার জন্য যোগাভ্যাস করুন ।" "ସାମ୍ପ୍ରତିକ ସମୟରେ, ବିଶେଷ କରି ଯୁବପିଢ଼ିଙ୍କ ମଧ୍ୟରେ ଅଣସଂକ୍ରାମକ ଏବଂ ଜୀବନଶୈଳୀ ସମ୍ବନ୍ଧୀୟ ଅସୁସ୍ଥତା ବୃଦ୍ଧି ପାଉଥିବା କାରଣରୁ ଯୋଗ ଆହୁରି ଅଧିକ ଗୁରୁତ୍ବପୂର୍ଣ୍ଣ ହୋଇପଡ଼ିଛି । ଉତ୍ତମ ସ୍ବାସ୍ଥ୍ୟ ଓ ଆରୋଗ୍ୟ ପାଇଁ ଯୋଗାଭ୍ୟାସ କରନ୍ତୁ ।" "నాన్-కమ్యూనికేబుల్ వ్యాధులు , జీవనశైలి సంబంధిత రుగ్మతలు పెరుగుతున్న ప్రస్తుత కాలంలో ముఖ్యంగా యువతలో యోగ యొక్క ప్రాముఖ్యత మరింత పెరిగింది. మంచి ఆరోగ్యం కోసం యోగ సాధన చేయండి." "ಅಸಾಂಕ್ರಾಮಿಕ ಮತ್ತು ಜೀವನ ಶೈಲಿಗೆ ಸಂಬಂಧಿಸಿದ ರೋಗಗಳು ಹೆಚ್ಚಾಗುತ್ತಿರುವ, ಅದರಲ್ಲಿಯೂ ಯುವ ವರ್ಗಗಳಲ್ಲಿ ಹೆಚ್ಚಾಗುತ್ತಿರುವ ಪ್ರಸ್ತುತ ಯುಗದಲ್ಲಿ ಯೋಗದ ಪ್ರಾಮುಖ್ಯತೆ ಹೆಚ್ಚು ಪ್ರಸ್ತುತವಾಗುತ್ತದೆ. ಉತ್ತಮ ಆರೋಗ್ಯ ಮತ್ತು ಸ್ವಸ್ಥತೆಗಾಗಿ ಯೋಗಭ್ಯಾಸ ಮಾಡಿರಿ." "आज के समय में योग का महत्त्व और अधिक हो जाता है, जब  से जुड़ी बीमारियां युवाओं में विशेष रूप से बढ़ रही हैं। इसलिए अच्छी सेहत और तंदुरुस्ती के लिए योग का अभ्यास अवश्य करें।"
પ્રધાનમંત્રીએ સ્વચ્છ પૃથ્વી માટે પોતાની પ્રતિબદ્ધતા વ્યક્ત કરી.

પ્રધાનમંત્રી શ્રી નરેન્દ્ર મોદીએ આજે વિશ્વ પર્યાવરણ દિવસ નિમિત્તે સ્વચ્છ પૃથ્વી માટેની પ્રતિબદ્ધતા દોહરાવી હતી. પ્રધાનમંત્રીએ કહ્યું હતુ, “આપણી પૃથ્વી અને પર્યાવરણને આપણે ખૂબ સંભાળીને રાખ્યા છે. આજે વિશ્વ પર્યાવરણ દિવસ નિમિત્તે, આપણે પૃથ્વીને સ્વચ્છ રાખવાની આપણી પ્રતિબદ્ધતાને દોહરાવીએ છીએ. પ્રકૃતિની સાથે સુમેળ સાધીને જીવીશું તો એ આપણને વધુ સારા ભવિષ્ય તરફ દોરી જશે.”
પ્રધાનમંત્રીએ કાનપુરમાં ટ્રેક્ટર-ટ્રોલી દુર્ઘટનામાં થયેલા મૃત્યુ અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આજે કાનપુરમાં ટ્રેક્ટર-ટ્રોલી દુર્ઘટનામાં થયેલા મૃત્યુ પ્રત્યે શોક વ્યક્ત કર્યો છે. તેમણે રૂ. 2 લાખ દરેક મૃતકના નજીકના સંબંધીઓને એક્સ-ગ્રેશિયા ની પણ જાહેર કરી હતી. ઘાયલોને રૂ. 50,000
ભારત-અમેરિકા વ્યૂહાત્મક ભાગીદારી મંચનાં ચેરમેન શ્રી જ્હોન ચેમ્બર્સે પ્રધાનમંત્રી સાથે મુલાકાત કરી

ભારત-અમેરિકા વ્યૂહાત્મક ભાગીદારી મંચના અધ્યક્ષ શ્રી જ્હોન ચેમ્બર્સે આજે ગાંધીનગર ખાતે પ્રધાનમંત્રી શ્રી નરેન્દ્ર મોદી સાથે શુભેચ્છા મુલાકાત કરી હતી. આ પ્રસંગે પ્રધાનમંત્રીએ તેમની અગાઉની મુલાકાતને યાદ કરી હતી અને ભારત તથા અમેરિકા વચ્ચેના વધી રહેલા દ્વિપક્ષીય વ્યાપારી અને આર્થિક સંબંધોને આવકાર્યા હતા. તેમણે ભારત અને અમેરિકા વચ્ચે ગાઢ બની રહેલા સંબંધો અને વ્યુહાત્મક ભાગીદારીમાં આવી રહેલી મજબૂતીની નોંધ લીધી હતી. તેમણે ભારતમાં ઉત્પાદન ક્ષેત્રની અંદર અમેરિકાના વધુ રોકાણને આવકાર્યું હતું અને મેક ઇન ઇન્ડિયા માટે વધુ તકોનું નિર્માણ કરવા અમેરિકી કંપનીઓને આવકારી હતી.
કેમ્પેન ઓન ડ્રગ્સ ફ્રી ઇન્ડિયા માટે પ્રધાનમંત્રીનું વીડિયો સંબોધન

પ્રધાનમંત્રી શ્રી નરેન્દ્ર મોદીએ આર્ટ ઓફ લિવિંગ ફાઉન્ડેશન દ્વારા આયોજિત ‘કેમ્પેન ફોર ડ્રગ્સ ફ્રી ઇન્ડિયા’ને વીડિયો મેસેજ મારફતે સંબોધન કર્યું હતું. આ મેસેજ આજે હિસારમાં ગુરુ જામ્બેશ્વર યુનિવર્સિટીમાં એક ઇવેન્ટમાં પ્લે કરવામાં આવ્યો હતો. પ્રધાનમંત્રીએ પોતાનાં સંબોધનમાં દેશને નશીલા દ્રવ્યોનાં સમસ્યામાંથી મુક્તિ અપાવવા શ્રી શ્રી રવિશંકર અને આર્ટ ઓફ લિવિંગનાં પ્રયાસોની પ્રશંસા કરી હતી. નશીલા દ્રવ્યોને સમાજ માટે અભિશાપરૂપ ગણાવી પ્રધાનમંત્રીએ જણાવ્યું હતું કે,
પ્રધાનમંત્રી આવતીકાલે સ્કુલના બાળકો સાથે સંવાદ કરશે

પ્રધાનમંત્રી શ્રી નરેન્દ્ર મોદી આવતીકાલે (4 સપ્ટેમ્બર, 2015) શિક્ષક દિવસની પૂર્વ સંધ્યા પર સ્કુલના બાળકો સાથે સંવાદ કરશે. નવી દિલ્હીમાં માણેકશા હોલમાં આયોજીત કાર્યક્રમ, હોલમાં ઉપસ્થિત બાળકો ઉપરાંત દેશભરના 9 રાજ્યોના બાળકો સામેલ હશે, જે વીડિયો કોન્ફરન્સીંગના માધ્યમથી આ વાતચીતમાં ભાગ લેશે. આ વાતચીત સવારે 10.00 કલાકે પ્રારંભ થશે અને લગભગ 90 મિનીટ સુધી ચાલશે તેવી સંભાવના છે. પ્રધાનમંત્રી, ડૉ. સર્વપલ્લી રાધાકૃષ્ણનના સન્માનમાં એક સ્મારક સિક્કાને પણ જારી કરશે અને કલા ઉત્સવ વેબસાઈટ લોન્ચ કરશે. કલા ઉત્સવ, દેશમાં માધ્યમિક સ્તરની સ્કુલના વિદ્યાર્થીઓની કલાત્મક પ્રતિભાને પ્રોત્સાહન આપવા માટે અને તેમના પ્રદર્શનના માધ્યમથી શિક્ષણમાં કલાને વધારવાની દિશામાં માનવ સંસાધન વિકાસ મંત્રાલયની એક પહેલ છે. આ અવસર પર કેન્દ્રીય માનવ સંસાધન વિકાસ મંત્રી શ્રીમતી સ્મૃતિ જુબિન ઈરાની અને રાજ્ય મંત્રી શ્રી ઉપેન્દ્ર કુશવાહા, શ્રી રામ શંકર કથેરિયા અને શ્રી જયંત સિન્હા પણ ઉપસ્થિત હતા.
રિઝર્વ બેન્ક ઓફ ઇન્ડિયા તથા સેન્ટ્રલ બેન્ક ઓફ યુનાઇટેડ આરબ અમીરાત વચ્ચે નાણા ફેરબરલ સંબંધિત મામલામાં સમજૂતી કરાર કરવામાં આવ્યો

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની મળેલી બેઠકે ફેબ્રુઆરી, 2016માં થયેલા સમજૂતી કરારને (એમઓયુ) પૂર્વ કાર્યોત્તર મંજૂરી આપી દીધી છે. જેમાં રિઝર્વ બેન્ક ઓફ ઇન્ડિયા (આરબીઆઇ) તથા સેન્ટ્રલ બેન્ક ઓફ યુનાઇટેડ આરબ અમીરાત (યુએઇ) વચ્ચે નાણા ફેરબદલ સંબંધિત મામલામાં કરાર કરવામાં આવ્યા હતા. આ સમજૂતી કરાર અંતર્ગત આરબીઆઇ તથા સેન્ટ્રલ બેન્ક ઓફ યુએઇ દ્વિપક્ષિય નાણા ફેરબદલ સમજૂતીના મામલે ટેકનિકલ વિચાર વિમર્શ તથા બંને દેશોની સરકારની આપસી સહમતિ બાદ નિયમો તથા શરત અંગે પરસ્પર સહમતિ દર્શાવશે. આ સમજૂતી કરાર અંતર્ગત ભારત તથા યુનાઇટેડ આરબ અમીરાતના આર્થિક સંબંધો તથા સહયોગમાં વધારે મજબૂતી આવશે. આ નાણા ફેરબદલ કરાર અંતર્ગત સ્થાનિક ચલણ દ્વારા પણ દ્વીપક્ષિય વેપારને મજબૂતી મળશે.
મંત્રીમંડળે ભારત અને શ્રીલંકા વચ્ચે મેડિસિન અને હોમિયોપેથીની પરંપરાગત વ્યવસ્થામાં સહકાર માટે થયેલા સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પ્રજાસત્તાક ભારત સરકારના આયુષ મંત્રાલય અને લોકતાંત્રિક સમાજવાદી પ્રજાસત્તાક શ્રીલંકાની સરકારના સ્વાસ્થ્ય, પોષણ અને સ્વદેશી ઉપચાર મંત્રાલય વચ્ચે મેડિસિન અને હોમિયોપેથીની પરંપરાગત વ્યવસ્થામાં સહકાર માટે સમજૂતીકરાર (એમઓયુ) પર થયેલા હસ્તાક્ષરને મંજૂરી આપી છે. પ્રસ્તાવિત એમઓયુ પર હસ્તાક્ષર પરંપરાગત મેડિસિન અને હોમિયોપેથીના ક્ષેત્રમાં બંને દેશ વચ્ચે દ્વિપક્ષીય સહકાર વધારશે. આ એમઓયુ તેમના સંયુક્ત સાંસ્કૃતિક વારસાને ધ્યાનમાં રાખીને બંને દેશો માટે મહત્વપૂર્ણ રહેશે. તેમાં વધારાનું કોઈ નાણાકીય ભારણ સંકળાયેલ નથી. સંશોધન, તાલીમ અભ્યાસક્રમો, કોન્ફરન્સ/બેઠકો યોજવા જરૂરી નાણાકીય સંસાધનો હાલ ફાળવવામાં આવેલા બજેટને પૂર્ણ કરશે અને આયુષ મંત્રાલયની વર્તમાન યોજનાઓ માટે નાણાકીય સ્ત્રોતો પૂરા પાડશે. બંને દેશો દ્વારા એમઓયુ પર હસ્તાક્ષર થયા પછી બંને પક્ષો વચ્ચે તાત્કાલિક પ્રવૃત્તિઓ શરૂ થશે. એમઓયુની શરતો મુજબ બંને દેશો વચ્ચે પહેલો હાથ ધરવામાં આવશે. અને એમઓયુ અમલમાં રહેશે ત્યાં સુધી સતત પ્રક્રિયા ચાલુ રહેશે. પૃષ્ઠભૂમિ:
સ્ટેન્ડ અપ ઈન્ડિયાની છઠ્ઠી વર્ષગાંઠ પર પ્રધાનમંત્રીએ ભારતની ઉદ્યોગસાહસિક ઊર્જાને પ્રકાશિત કરી

પ્રધાનમંત્રી શ્રી નરેન્દ્ર મોદીએ સ્ટેન્ડ અપ ઈન્ડિયા પહેલને ભારતની ઉદ્યોગસાહસિક ઊર્જાને ચેનલાઈઝ કરવાના ચાલી રહેલા પ્રયાસોનો એક ભાગ ગણાવ્યો છે. આજે સ્ટેન્ડ અપ ઈન્ડિયા પહેલ 6 વર્ષની થઈ ગઈ છે. પ્રધાનમંત્રીએ ટ્વીટ કર્યું: "ભારત ઉદ્યોગસાહસિક ઊર્જાથી ભરપૂર છે અને સ્ટેન્ડ અપ ઈન્ડિયા પહેલ એ આ ભાવનાને વધુ પ્રગતિ અને સમૃદ્ધિ તરફ આગળ વધારવા માટેના ચાલુ પ્રયાસોનો એક ભાગ છે"
કેબિનેટે ભારત અને મલેશિયા વચ્ચે કંપની સચિવના ક્ષેત્રમાં પારસ્પરિક સહકાર માટેના સમજુતી કરારોને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રી મંડળની બેઠકે ભારત અને મલેશિયા વચ્ચે કંપની સચિવના ક્ષેત્રમાં પારસ્પરિક સહયોગ કરવાની મંજુરી આપી દીધી છે. તેનો ઉદ્દેશ્ય બંને દેશોના કંપની સચિવોના અભ્યાસ અને સન્માનના સ્તરને વધારવાનો તેમજ એશિયા પેસિફિક પ્રદેશમાં કંપની સચિવોના આવાગમનને વધુ સારી સુવિધા પ્રદાન કરવાનો છે. મુદ્દા અનુસાર વિગતો ભારત કંપની સચિવ સંસ્થાન (આઈસીએસઆઈ) અને મલેશિયન એસોસિયેશન ઓફ કંપની સેક્રેટરીઝ (એમએસીએસ)ની વચ્ચે કરવામાં આવનાર સમજુતી કરારનો ઉદ્દેશ્ય બંને દેશોના કંપની સચિવોના અભ્યાસ અને સન્માનના સ્તરને વધારવાનો અને એશિયા પેસિફિક ક્ષેત્રમાં કંપની સચિવોના આવાગમનને વધુ સારી સુવિધા પૂરી પાડવાનો છે. પાર્શ્વભૂમિકા ભારતીય કંપની સચિવ સંસ્થાન (આઈસીએસઆઈ) એ સંસદ દ્વારા પસાર કરવામાં આવેલ અધિનિયમ, કંપની સચિવ અધિનિયમ, 1980 (અધિનિયમ સંખ્યા 56, 1980) અંતર્ગત સ્થાપવામાં આવેલ એક બંધારણીય સંસ્થા છે. તેનો હેતુ ભારતમાં કંપની સચિવના વ્યવસાયને નિયંત્રિત કરવાનો અને તેનો વિકાસ કરવાનો છે. મલેશિયન એસોસિએશન ઓફ કંપની સેક્રેટરીઝ (એમએસીએસ) એ કંપની સચિવોની એક મલેશિયન વ્યવસાયિક સંસ્થા છે જેનો મુખ્ય ઉદ્દેશ્ય મલેશિયામાં કંપની સચિવોની પ્રતિષ્ઠા અને કાર્ય કુશળતાને વધારવાનો છે.
પ્રધાનમંત્રીએ જાણીતા અર્થશાસ્ત્રી અને પર્યાવરણવિદ્ પ્રો. રાધામોહનના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ જાણીતા અર્થશાસ્ત્રી અને પર્યાવરણવિદ્ પ્રો. રાધામોહનજીના નિધન અંગે દુઃખ વ્યક્ત કર્યુ હતું. પ્રધાનમંત્રીએ એક ટ્વીટમાં કહ્યું, “પ્રો. રાધામોહનજી કૃષિ અને ખાસ કરીને સાતત્યપૂર્ણ અને ઓર્ગેનિક પ્રથાઓને અપનાવવા માટે અત્યંત આતુર રહેતા. તેમણે ઈકોનોમી અને ઈકોલોજી સંબંધિત વિષયો પરના તેમના જ્ઞાનથી સન્માન પ્રાપ્ત કર્યુ હતું. તેના નિધનથી દુઃખી છું. તેમના પરિવારજનો અને પ્રશંસકોને સાંત્વના. ઓમ શાંતિ.”
પ્રધાનમંત્રી આવતીકાલે યુવા નવપ્રવર્તકો અને સ્ટાર્ટ અપ ઉદ્યોગસાહસિકો સાથે વાર્તાલાપ કરશે

પ્રધાનમંત્રી શ્રી નરેન્દ્ર મોદી આવતીકાલે યુવાન નવપ્રવર્તકો અને સ્ટાર્ટ અપના ઉદ્યોગસાહસિકો સાથેની ચર્ચામાં ભાગ લેશે. પ્રધાનમંત્રીએ જણાવ્યું કે “આવતીકાલે સવારે 9:30 વાગ્યે હું સ્ટાર્ટ અપ અને નવીનીકરણ જગતના યુવાનો સાથેની ઉત્સાહપૂર્ણ ચર્ચામાં ભાગ લઈશ. આ વાર્તાલાપ દ્વારા મને યુવા નવપ્રવર્તકો કે જેમણે સ્ટાર્ટ અપ ઉદ્યોગસાહસિકો તરીકે સફળતા મેળવી છે તેમની સાથે સીધો સંવાદ કરવાનો અનન્ય અવસર પ્રાપ્ત થશે. ભારત સ્ટાર્ટ અપ અને નવીનીકરણના એક કેન્દ્ર તરીકે વિકસ્યું છે. ભારતીય યુવાનોએ પોતાના દુરંદેશી દ્રષ્ટિકોણ અને કંઈક નવું કરવાની વિચારધારાને લીધે પોતાની જાતને સૌથી અલગ તારવી છે. આવતીકાલના વાર્તાલાપમાં અગ્રણી ઇન્કયુબેશન કેન્દ્રો અને ટીંકરીંગ લેબના યુવાનો પણ ભાગ લેશે. હું ખાસ કરીને યુવાન મિત્રોને વિનંતી કરીશ કે તેઓ આવતીકાલની ચર્ચામાં જોડાય. શીખવા માટેનો, વૃદ્ધિ કરવાનો અને પ્રેરણા પ્રાપ્ત કરવાનો આ એક અદભૂત માર્ગ છે. તમે નરેન્દ્ર મોદી મોબાઈલ એપ દ્વારા અથવા @
બાહ્ય અંતરીક્ષના ક્ષેત્રમાં સહયોગ માટે ઈસરો અને કેનેડિયન અંતરિક્ષ એજન્સી (સીએસએ) વચ્ચે હસ્તાક્ષરિત એમઓયુનું કેબિનેટ દ્વારા અંદાજીકરણ.

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રી મંડળને બાહ્ય અંતરિક્ષના ક્ષેત્રમાં સહયોગ માટે અંતરિક્ષ વિભાગ / ભારતીય અંતરિક્ષ અનુસંધાન સંસ્થાન (ડીઓએસ / ઈસરો) અને કેનેડિયન અંતરિક્ષ એજન્સી (સીએસએ) વચ્ચે હસ્તાક્ષરિત સહમતિ પત્ર (એમઓયુ) વિશે માહિતગાર કરાવવામાં આવેલ છે. આ એમઓયુ પર 15 એપ્રિલ, 2015ના રોજ ઓટાવા, કેનેડામાં હસ્તાક્ષર કરવામાં આવેલ હતાં. આ એમઓયુથી એક સંયુક્ત ટીમની રચના થશે, જેમાં ઈસરો અને સીએસએના સભ્યો સામેલ હશે. આ ટીમ સહયોગાત્મક પરિયોજનાઓ પર ધ્યાન કેન્દ્રિત કરવા તથા તેને પરિભાષિત કરવા સહિત કાર્યયોજના નવી રીતે તૈયાર કરશે અને તેની સાથે જ સમય મર્યાદા નક્કી કરશે. જેનાથી અંતરિક્ષ ટેકનોલોજીના શાંતિપૂર્ણ ઉપયોગના ક્ષેત્રે વિવિધ સંશોધનની તકો પણ પ્રાપ્ત થશે. પૃષ્ઠભૂમિ સફળ અંતરિક્ષ સહયોગને એસ્ટ્રોસેટ ખગોળ વિજ્ઞાન મિશનના સમર્થનમાં ઉપગ્રહ ટ્રેકિંગ નેટવર્ક પરિચાલન અને અલ્ટ્રા વાયોલેટ ઈમેજીંગ ટેલિસ્કોપ (યુવીઆઈટી) ડિટેક્ટર સબસિસ્ટમના ક્ષેત્રમાં લાગુ બે વ્યવસ્થાઓ મારફતે ક્રમશ: ડિસેમ્બર 2003 અને જૂન 2004થી ચલાવવામાં આવી રહેલ છે. આનો હેતુ શાંતિપૂર્ણ ઉપયોગ માટે બાહ્ય અંતરિક્ષમાં ભાવિ સહયોગની સાથે સાથે તેનો ઉપયોગ સુનિશ્ચિત કરવાનો છે, જેથી સરકારી ઔદ્યોગિક અને શૈક્ષણિક સ્તરે બંને દેશો વચ્ચે વૈજ્ઞાનિક અને ટેકનોલોજી વિકાસ અને પરસ્પર સંબંધોને મજબૂત કરી શકાય.
કેન્દ્રીય મંત્રીમંડળે સિક્યોરિટીઝ એન્ડ એક્સચેન્જ બોર્ડ ઓફ ઈન્ડિયા અને મેનિટોબા સિક્યોરિટી કમિશન, કેનેડા વચ્ચેના દ્વિપક્ષીય મેમોરેન્ડમને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતના સિક્યોરિટીઝ એન્ડ એક્સચેન્જ બોર્ડ અને મેનિટોબા સિક્યોરિટી કમિશન, કેનેડા વચ્ચે દ્વિપક્ષીય સમજૂતી કરાર પર હસ્તાક્ષરને મંજૂરી આપી છે. લાભો: આ એમઓયુ, અન્ય બાબતોની સાથે, સિક્યોરિટીઝ રેગ્યુલેશન્સના ક્ષેત્રમાં ક્રોસ-બોર્ડર સહકાર માટે ઔપચારિક આધાર માંગે છે, પરસ્પર સહાયતાની સુવિધા આપશે, સુપરવાઇઝરી કાર્યોના કાર્યક્ષમ પ્રદર્શનમાં યોગદાન આપશે, તકનીકી ડોમેન જ્ઞાન પ્રદાન કરવામાં સહાય કરશે અને કાયદાના અસરકારક અમલીકરણને અને સિક્યોરિટી બજારોને સંચાલિત કરતા નિયમોને સક્ષમ કરશે. એમઓયુ મેનિટોબાના રોકાણકારોને
પ્રધાનમંત્રીનો ન્યૂયોર્કમાં કાર્યક્રમ – 25મી સપ્ટેમ્બર, 2015 (ભોજન અગાઉ)

વડાપ્રધાન શ્રી નરેન્દ્ર મોદીએ આજે સંયુક્ત રાષ્ટ્ર ખાતે 2015 પછીના વિકાસ એજન્ડા અપનાવવા અંગેના શિખર સંમેલન દરમિયાન પોતાનું વક્તવ્ય આપ્યું. પ્રધાનમંત્રી દ્વારા પોતાની સરકાર દ્વારા લેવામાં આવેલા પગલાઓ અંગે માહિતી આપવામાં આવી હતી, જેમાં આર્થિક બાબતો, ઈન્ડિવિઝ્યુઅલ એન્ટરપ્રાઇઝ અને રીન્યુએબલ એનર્જી સહિતની બાબતોનો સમાવેશ થાય છે. તેમણે ક્લાયમેન્ટ જસ્ટીસના કોન્સેપ્ટ અંગે વાત કરી અને ગરીબોને કુદરતી આપત્તિઓ સામે કેવી રીતે રક્ષણ આપી શકાય તે અંગે પણ વિચાર વ્યક્ત કર્યો હતો. વડાપ્રધાનશ્રીએ વર્લ્ડ બેન્કના પ્રેસિડેન્ટ શ્રી જીમ યોન્ક કિમ સાથે પણ મુલાકાત યોજવામાં આવી હતી. તેમના દ્વારા વડાપ્રધાનના સ્વચ્છ ભારતના વિચારને વખાણવામાં આવ્યું હતું અને કહ્યું હતું કે વડાપ્રધાનની આગેવાની હેઠળ વિશ્વને હાલ જે ભારત જોવા મળી રહ્યું છે તેમાં સકારાત્મક ફેરફાર જોવા મળી રહ્યાં છે. વડાપ્રધાન દ્વારા તેમની સરકાર દ્વારા રીન્યુએબલ એનર્જી, ગંગા સફાઈ અને શૌચાલય નિર્માણ અંગે લેવામાં આવેલા પગલાં તથા આ કાર્યક્રમના અસરકારક અમલ અંગે તેમની સરકાર દ્વારા વ્યક્ત કરવામાં આવેલી કટિબદ્ધતા અંગે માહિતી આપવામાં આવી હતી. વડાપ્રધાને યુએન સેક્રેટરી જનરલ બાન કી મૂનની મુલાકાત લીધી હતી. સંયુક્ત રાષ્ટ્રની શાંતિ અભિયાનો અને રીફોર્મ ઓફ યુનાઇટેડ નેશન્સ સિક્યુરિટી કાઉન્સિલ દ્વારા પણ ચર્ચાનું આયોજન કરવામાં આવ્યું હતું. ક્લાયમેન્ટ ચેન્જ વિષય અંગે વડાપ્રધાન દ્વારા જણાવવામાં આવ્યું હતું કે હાલના સમયે વિકસિત રાષ્ટ્રો અને વિકસી રહેલા રાષ્ટ્રો વચ્ચે સંવાદ – વિશ્વાસનું એક અંતર જોવા મળે છે. તેમણે એમ પણ કહ્યું હતું કે હાલના સમયે જરૂરી છે કે સકારાત્મક લક્ષ્યાંકો તરફ ધ્યાન કેન્દ્રિત કરવામાં આવે. વડાપ્રધાને કિંગ અબ્દુલ્લાહ દ્વિતિય અલ હુસૈન, કિંગ ઓફ ધી હેશેમાઇટ કિંગડમ ઓફ જોર્ડનની પણ મુલાકાત લીધી હતી. તેમની આ મુલાકાત દરમિયાન આતંકવાદના મુદ્દાની સાથે સાથે આતંકી સંગઠન આઈએસઆઈએસના જોખમ અંગે પણ ચર્ચા વિચારણા કરવામાં આવી હતી. વડાપ્રધાન જણાવ્યું હતું કે આતંકવાદના મુદ્દે વૈશ્વિક જવાબદારીઓની હાલના સમયે ખૂબ જરૂર છે. વડાપ્રધાન દ્વારા ઈજીપ્તના પ્રેસિડેન્ટ શ્રી અબ્દેલ ફત્તાહ અલ-સિસી સાથે પણ મુલાકાત યોજવામાં આવી હતી. કાઉન્ટર ટેરરિઝમ અને કાઉન્ટર રેડિકેલાઇઝેશનનો મુદ્દો તેમની મુલાકાત દરમિયાન ચર્ચાના કેન્દ્રસ્થાને રહ્યો હતો. વડાપ્રધાને સેન્ટ લુસિયાના વડાપ્રધાન શ્રી કેની ડેવિસ એન્થની સાથે પણ મુલાકાત યોજવામાં આવી હતી.
પ્રધાનમંત્રીએ દવા ઉદ્યોગના અગ્રણીઓ સાથે ચાર્ચા કરી

પ્રધાનમંત્રી શ્રી નરેન્દ્ર મોદીએ આજે દવા ઉદ્યોગના અગ્રણીઓ સાથે વીડિયો કોન્ફરન્સના માધ્યમથી વાર્તાલાપ કર્યો હતો. પ્રધાનમંત્રીએ જણાવ્યું હતું કે, કોવિડ-19ના પડકારનો સામનો કરવા માટે દવાના ઉત્પાદકો અને વિતરકોની ભૂમિકા અંત્યત મહત્વપૂર્ણ છે. તેમણે કહ્યું કે, આ ઉદ્યોગે માત્ર આવશ્યક દવાઓ, મેડિકલ કીટ્સ અને ઉપકરણોનો પૂરવઠો જળવાઇ રહે એટલું જ સુનિશ્ચિત નથી કરવાનું પરંતુ, સાથે સાથે તેમણે નવા અને નવીનતાપૂર્ણ ઉકેલો સાથે આગળ આવવાનું છે. તેમણે કહ્યું કે, સરકાર સક્રિય દવા સામગ્રી (
પ્રધાનમંત્રીએ દિવાળીની શુભેચ્છાઓ બદલ ઈઝરાયલના પ્રધાનમંત્રીનો આભાર માન્યો

પ્રધાનમંત્રી શ્રી નરેન્દ્ર મોદીએ ઈઝરાયેલના પ્રધાનમંત્રી શ્રી નફ્તાલી બેનેટનો દિવાળીની શુભેચ્છાઓ બદલ આભાર માન્યો છે. શ્રી બેનેટના ટ્વીટના જવાબમાં શ્રી મોદીએ ટ્વિટ કર્યું: "આભાર, મારા પ્રિય મિત્ર @naftalibennett અદ્ભુત શુભેચ્છાઓ માટે. તમને પણ દિવાળીની શુભકામનાઓ."
પ્રધાનમંત્રી શ્રી 28 મેના રોજ ગુજરાતની મુલાકાતે આવશે

પ્રધાનમંત્રી શ્રી નરેન્દ્ર મોદી 28 મે, 2022ના રોજ ગુજરાતની મુલાકાત લેશે. સવારે લગભગ 10 વાગ્યે, પ્રધાનમંત્રી નવનિર્મિત રાજકોટમાં આટકોટ ખાતેની મલ્ટિસ્પેશિયાલિટી હોસ્પિટલ માતુશ્રી કે. ડી. પી.ની મુલાકાત લેશે. ત્યારબાદ સ્થળ પર જાહેર કાર્યક્રમમાં તેઓ સંબોધન કરશે. લગભગ બપોરે 4 કલાકે, પ્રધાનમંત્રીશ્રી ગાંધીનગરના મહાત્મા મંદિર ખાતે 'સહકાર સે સમૃદ્ધિ' પર વિવિધ સહકારી સંસ્થાઓના નેતાઓના સેમિનારને સંબોધિત કરશે, જ્યાં તેઓ